**«Бояулар құпиясы» республикалық жас суретшілер байқауының облыстық турын өткізу ережесі**

**1. Жалпы ережелер**

1. «Бояулар құпиясы» республикалық жас суретшілер байқауының облыстық турын (бұдан әрі - Байқау) өткізу ережесі оның мақсатын, міндеттері, форматы мен өткізу және қорытынды шығару тәртібін анықтайды.

2. Байқаудың мақсаты: оқушылардың көркем, шығармашылық қабілеттерін дамыту, олардың кәсіби бағдарын ынталандыру үшін жағдай жасау.

3. Байқаудың міндеттері:

1) жас суретшілердің эстетикалық, гуманистік және патриоттық сезімдерін, әлемдік және отандық көркем мәдениеттің дәстүрлеріне жеке қызығушылығын тәрбиелеу;

2) қосымша көркем білім беруді дамыту, білім алушының тұлғасын тәрбиелеуде, оқытуда және шығармашылықта дамытуда балалар көркем мектептерінің рөлін арттыру;

3) шығармашылықпен жұмыс істейтін педагогтерді ақпараттық қолдау, көркем шығармашылық саласында балалармен жұмысты жетілдіру үшін білім беру ұйымдарының педагогтері арасында тәжірибе алмасу.

4) қатысушылардың ой-өрісін кеңейту, өздерінің көркем қабілеттерін, дағдыларын, қиялын және даралығын көрсету мүмкіндігі;

5) «Рухани жаңғыру» мемлекеттік бағдарламасын іске асыру бойынша мәдени жобаларға қатысу мақсатында қосымша білім беру педагогтерінің көркемдік шығармашылығын дамыту.

4. Байқаудың облыстық туры Павлодар қаласының Балалар көркемсурет мектебінде қашықтықтан өткізіледі.

5. Қазылар алқасы мен ұйымдастыру комитетінің құрамын байқауды ұйымдастырушылар қалыптастырады.

**2. Байқауды өткізу мерзімі мен тәртібі**

6. *Облыс мектептері басшыларының қолы қойылған ,байқауға қатысуға өтінімдер, сондай-ақ байқау жұмыстары* dhsch1@mail.ru электронды поштасына **2020 жылғы 9 қыркүйекке** дейін электронды түрде қабылданады.

7. Байқаудың қорытындысы, жеңімпаздардың дипломдары, қатысушылардың сертификаттары, жеңімпаздар жетекшілерінің алғыс хаттары білім басқармасының сайтында және әлеуметтік желілерде орналастырылады.

8. Байқауға ұсынылған жұмыстар қайтарылмайды. Байқауды ұйымдастырушылар байқау материалдарын авторын көрсете отырып, БАҚ-та жариялауға құқылы.

**3. Байқауға қатысушылар**

9. Байқауға 2003-2010 жылы туған білім беру ұйымдарының білім алушылары – Облыстық (қалалық – республикалық маңызы бар қалалар үшін) көркемөнер байқауларының жеңімпаздары қатысады.

10. Топ жетекшісінің міндеттері:

- қатысушыларға номинацияларды, конкурстық жұмысты орындау техникасын таңдауға және оны іске асыру үшін қолданылатын техникалық құралдарды анықтауға көмектеседі;

- жұмыстардың күнтізбелік кестесін жоспарлауға жәрдемдеседі,жұмыстың композициялық және түстік шешімін, көркемдік мәнерлілігін, байқаудың мәлімделген тақырыбына сәйкес ойының түпнұсқалығын ұсынады, байқау жұмысының орындалу сапасын бақылайды, кеңес береді, келісілген жоспар бойынша жұмыс барысын бақылайды;

- өтінімді тапсырады.

**4. Байқауды өткізу шарттары және тәртібі**

Карантин кезінде Конкурс санитариялық-эпидемиологиялық қауіпсіздік нормаларын, дезинфекциялау, кварцтау, желдету режимін сақтай отырып, адамдардың жаппай жиналуына жол бермей немесе қашықтықтан өткізіледі.

11. Байқау келесі түрлер бойынша өтеді.

**1)Жас суретшілердің көрмесінің номинациялары**:

- классикалық кескіндеме;

- авангард және эксперименталды кескіндеме;

- «Менің Отаным – Қазақстан» (еркін тақырып).

Жұмыстар кенепте, қағазда немесе картонда орындалуы мүмкін. Картиналар кез келген техникада (акварель, гуашь, пастель, май, тушь және басқа материалдар) орындалады. Жаңашыл әдістермен жұмыс жасау құпталады. Жұмыстың ең төменгі көлемі: 30х40 см, бірақ 55х65 см артық емес. Барлық жұмыстар қол қойылып, көлемі 12 см х 4,5 см этикеткасы болуы тиіс. Байқауға жеке жұмыстар қабылданады (әр номинация бойынша 1 жұмыс).

Байқауға қатысушылар <http://www.youtube.com> каналында орналастырылған презентациялық бейнероликке сілтемені dhsch1@mail.ru электронды поштасына жібереді, онда қатысушылар өздерін таныстырады және жұмыстың композициялық шешімінің негізгі идеясын ұсынады, ұзақтығы 5-7 минуттан аспайтын байқау жұмыстарын көрсетеді.

Жұмыстар түпнұсқаны сканерлеу немесе суретке түсіру жолымен немесе компьютерлік графикалық редактордың көмегімен орындалған электрондық көшірмелер (графикалық файлдар) түрінде қабылданады.

Жұмыстың оң жақ төменгі бұрышында автордың анық оқылатын қолы болуы тиіс: аты, тегі, жасы. Файл параметрлері: jpg немесе png пішімі. Қатысушылар суретті жасау процесін көрсететін фотосуреттерді ұсынады.

Мәтіндік түсініктемелердің болуы міндетті: жұмыстың аталуы, орындау техникасы, жұмыстың мазмұнын түсіндіру.

**2.Жас суретшілер сайысының номинациялары:**

- «Коллаж» номинациясы. Қатысушылар кез келген материалда (картон, қағаз, кенеп) түсі мен фактурасы бойынша ерекшеленетін заттардың, материалдардың қандай да бір негізіне жапсыру арқылы жасалған сурет жасайды. Жасалған жұмысқа атау береді. Жұмыстың ең төменгі мөлшері: 30х40 см, бірақ 55х65 см артық емес.

- «Бояулар құпиясы» номинациясы. Бұл номинациядағы жұмыстар кез келген техникада (кескіндеме, акварель, гуашь, аралас техника), кез келген жанрда (натюрморт, портрет, пейзаж) орындалуы мүмкін. Жұмысқа атау береді.

Жұмыстың ең төменгі мөлшері: 30х40 см, бірақ 55х65 см артық емес.

* «Сүйікті кітаптың иллюстрациясы» номинациясы.

 Бұл номинациядағы жұмыстар графика техникасында (акварель, пастель, гельді қалам, түрлі-түсті қарындаш, аралас техника) кез келген жанрда (ертегі, баталды, тұрмыстық және т.б.) орындалуы мүмкін.

Жұмыстың ең төменгі мөлшері: 30х40 см, бірақ 55х65 см артық емес.

Байқауға қатысушылар <http://www.youtube.com> каналында орналастырылған бейнематериалға сілтемені dhsch1@mail.ru электронды поштасына жібереді, онда қатысушы байқаудың тақырыбына сәйкес ұзақтығы 1,5-3 сағат жұмысты орындайды. Бейне сапалы жазылуы тиіс, демалу үшін үзіліс бере отырып, жұмысты 2-ге бөлуге рұқсат беріледі.

Әр номинацияға қатысу міндетті.

12. Байқауды кәсіби қазылар алқасы 10-баллдық жүйе бойынша бағалайды. Қазылар алқасының шешімі хаттамамен ресімделеді.

***Бағалау критерийлері:***

*- бірегейлігі;*

*- тақырып мағынасының тереңдігі мен берілуі;*

*- идеяны іске асыруға креативті көзқарас;*

*- көркем шеберлік негіздерін меңгеру.*

*- күрделілік дәрежесі;*

*- ойдың бірегейлігі;*

*- көркемді мәнерлілік (композициялық және түсті шешім);*

*- сындарлы шешімнің бірегейлігі.*

**5. Байқауды қорытындылау және қатысушыларын марапаттау**

13. Байқаудың қорытындысы бойынша қазылар алқасы жеңімпаздарды анықтайды. Жеңімпаздар І, ІІ, ІІІ дәрежелі дипломдармен, жеңімпаздар жетекшілері алғыс хаттармен марапатталады.

14. Жеңімпаздардың дипломдары, олардың жетекшілеріне алғыс хаттарды электрондық нұсқада өтінімде көрсетілген электрондық поштаға жіберіледі

Анықтама телефондары: 8 (7172) 55-64-53

Қосымша

**«Бояулар құпиясы» республикалық жас суретшілер байқауының**

**облыстық турына қатысу**

ӨТІНІМІ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №Р№ | Қатысушының тегі, аты, әкесінің аты (толығымен) | Туған күні, айы, жылы | Тұратын жерінің адресі(облыс, қала, ауыл, телефоны) | Білім беру ұйымы, сыныбы, курсы | Номинацияның аталуы | Жұмыстың аталуы | Жетекшінің тегі, аты, әкесінің аты(толығымен), байланыс телефоны | Мектептің, білім беру ұйымының электрондық поштасы |